**Iran Air Flight 655** var et sivilt iransk passasjerfly som ble skutt ned i Hormuzstredet i Persiabukta den 3. juli 1988. Alle de 290 ombord mistet livet, inkludert 38 ikke-iranere og 66 barn. Flyet ble skutt ned av det amerikanske krigsskipet USS «Vincennes», som stod under kommandoen til William C. Rogers III. Det amerikanske krigsskipet befant seg i iransk territorialfarvann og i iransk luftrom da nedskytingen skjedde.

Hendelsen inntraff mens krigen mellom Irak og Iran pågikk. Persiabukta var derfor preget av en del uro.

Flyet ble truffet av to missiler avfyrt fra det amerikanske marinefartøyet. Det hadde vært sammenstøt mellom amerikanske og iranske styrker i området like før nedskytningen fant sted. To iranske kanonbåter ble senket og en skadet. USA beklaget nedskytningen, men hevdet samtidig at den skjedde i selvforsvar. Kommandanten ombord på Vincennes, William C. Rogers, hevdet at han trodde skipet var i ferd med å bli angrepet av jagerfly, og avfyrte missilene for å forsvare seg. Iran betegnet nedskytingen som en massakre av uskyldige passasjerer og truet USA med full krig.

USA fastholdt at nedskytningen var en ulykke, men mange av irans innbyggere hadde lenge mistanke om at handlingen var bevisst.

Nedskytningen
-------------

Den sorte streken viser flyets planlagte rute
«Vincennes» under en øvelse i 1987
USS «Vincennes» (CG-49) returnerer til San Diego i oktober 1988.
USS Vincennes var utstyrt med det mest moderne elektroniske utstyr, og spørsmålet ble om det overhodet var mulig å forveksle det iranske passasjerflyet (som var av typen Airbus A300) med et lite militært jagerfly av typen F-14 Tomcat. Den amerikanske regjeringen nedsatte en granskningskommisjon, som kom til at nedskytningen skyldtes menneskelig svikt. Radarsystemet i Vincennes hadde virket som det skulle.

Få uker etter nedskytingen uttalte daværende visepresident George H.W. Bush at han aldri ville beklage hendelsen på vegne av USA, uansett hva fakta måtte være ("I will never apologize for the United States of America — I don’t care what the facts are").

Etterspill
----------

I 1996 inngikk USA og Iran et forlik der USA sa seg enig i å betale en erstatning på tilsammen 131,8 millioner dollar til Iran, hvorav 61,8 millioner skulle gå til ofrenes familier. Samtidig understreket amerikanske myndigheter at de ikke påtok seg noe ansvar for nedskytingen.

Til sammenligning fikk de etterlatte fra Lockerbie-saken (hovedsakelig amerikanske passasjerer) 30 ganger så mye i erstatning. Denne hendelsen krevde 270 ofre og skjedde samme år som nedskytningen av Iran Air Flight.

Se også
-------

* Ukraine International Airlines Flight 752

Referanser
----------

1. ↑  Washington Post - The forgotten story of Iran Air Flight 655 (16.10.2013)
2. ↑  Daily Mail - U.S. captain who shot down Iranian passenger jet, now living a free man... just like the Lockerbie bomber (25.8.2009)
3. ↑  Iranreview - Iran Air Flight 655: US 1988 Attack on Iranian Passenger Jet (3.7.2015)
4. ↑
5. 1 2 3  *Hvem Hva Hvor 1989*. Aftenposten. 1988. s. 85.
6. ↑  Kaplan, Fred (23. juli 2014). «The Time the United States Blew Up a Passenger Plane—and Tried to Cover It Up». *Slate Magazine* **(engelsk)**. Besøkt 12. januar 2020.
7. ↑  Kaplan, Fred (23. juli 2014). «The Time the United States Blew Up a Passenger Plane—and Tried to Cover It Up». *Slate Magazine* **(engelsk)**. Besøkt 12. januar 2020.
8. ↑  Ven, Susan Kerr Van De (19. mars 2010). *One Family's Response To Terrorism: A Daughter's Memoir* **(engelsk)**. Syracuse University Press. ISBN 978-0-8156-5158-1.
9. 1 2  «Iran marks 31st anniversary of US downing of passenger plane». *PressTV* **(engelsk)**. Arkivert fra originalen 13. januar 2020. Besøkt 12. januar 2020.
10. ↑  «Remembering Iran Air Flight 655». *FRONTLINE - Tehran Bureau* **(engelsk)**. Besøkt 12. januar 2020.

Eksterne lenker
---------------

* Air Flight 655%22 International Court of Justice (engelsk)
* Shooting down Iran Air Flight 655 (The Iran Chamber society) (engelsk)

| * v
* d
* r
Iran–Irak-krigen |
| --- |
| Irakisk invasjon | Khorramshahr **·** Abadan |
| Iransk offensiv (1982) |  Thamen-ol-A’emeh **·** Jerusalem Way **·** Undeniable Victory **·** Jerusalem **·** Ramadan |
| 1983-1984 | Operasjon Før Daggry **·** Daggry 1 **·** Daggry 2 **·** Daggry 3 **·** Daggry 4 **·** Daggry 5 **·** Den første byenes krig **·** Operasjon Kheibar **·** Daggry 6 **·** Daggry 7 |
| 1985-1986 | Majnun **·** Daggry 8 **·** Den andre byenes krig **·** Mehran **·** Den tredje byenes krig **·** Karbala 4 |
| 1987-1988 | Den fjerde byenes krig **·** al-Anfal-felttoget |
| Andre internasjonale hendelser | Osirak-angrepet **·** Iran Air Flight 655 |

|  |  |
| --- | --- |
| Oppslagsverk/autoritetsdata | LCCN
 |